कुछ समय पूर्व अख़बारों में एक ख़बर छपी थी कि किसी आदिवासी क्षेत्र के दौरे पर गए एक मंत्रीजी ने निरक्षरता निवारण कार्यक्रम में उस क्षेत्र के एक लोकप्रिय सामाजिक कार्यकर्ता के नाम का एक नारे में उपयोग किए जाने पर आपत्ति की थी और साथ ही यह सुझाव दिया था कि नारे में किसी नाम का उपयोग यदि आवश्यक हो तो एक अन्य राजनेता का नाम प्रयोग किया जाए। स्पष्ट है कि मंत्रीजी का ध्यान आपत्ति करते समय निरक्षरता निवारण कार्यक्रम की सफलता से अधिक इस बात पर था कि उसका श्रेय अंततः किसे मिलता है।